Diari Oficial de la Generalitat Valenciana


Sumari del DOGV 5519, del 24-05-2007 (2007/6042)

Notificació a Julio Roberto Serrano Soria i Encarnación Sánchez Sánchez.
------------------------------------------------------------------------

### Dades del document

Número de DOGV
:   5519

Data del DOGV
:   24-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/6042


Data del document
:   31-10-2006

Organisme emissor
:   Conselleria de Territori i Habitatge

Tipus de document
:   Edicte

Notificació a Julio Roberto Serrano Soria i Encarnación Sánchez Sánchez. [2007/6042]  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a Julio Roberto Serrano Soria i Encarnación Sánchez Sánchez, c/ Pic el Frare, núm. 13 (03690 Petrer) la resolució del recurs d'alçada amb el número de referència interna R-260/2006.  
Resolució  
Després d'examinar el recurs d'alçada formulat per Julio Roberto Serrano Soria i Encarnación Sánchez Sánchez, contra la resolució denegatòria del visat de contracte i del finançament qualificat per a l'adquisició d'un habitatge existent (VEX 217), acollit a l'expedient núm. 03/1T/2890/2005/104.  
Antecedents de fet  
Primer. Julio Roberto Serrano Soria i Encarnación Sánchez Sánchez, adquirents de l'habitatge situat a Petrer (Alacant), carrer Alt de Peret número 13, per mitjà d'escriptura de compravenda de data 8 de juliol de 2005, va presentar en el Servei Territorial d'Habitatge i Projectes Urbans d'Alacant el dia 2 de novembre de 2005 la sol·licitud de visat i finançament qualificat per a l'adquisició d'habitatge existent.   
Segon. A la vista de l'expedient, i per raó del que disposa l'article 28 en relació amb l'article 6 del Reial decret 801/2005, d'1 de juliol, i en els articles 6.1.c) i 14 del Decret 41/2006, de 24 de març, del Govern Valencià, la cap del Servei Territorial en data 7 de juny de 2006 dicta una resolució denegatòria del visat i el finançament qualificat, per quedar acreditat que el preu de compravenda de l'immoble objecte de les ajudes, per un import de 90.151,00 euros, supera el preu màxim de venda de l'habitatge, que és de 89.926,36 euros.  
Tercer. Contra l'esmentada resolució interposen recurs d'alçada Julio Roberto Serrano Soria i Encarnación Sánchez Sánchez, amb les al·legacions que consten en aquest, i que es donen per reproduïdes a fi de la brevetat.   
Fonaments de dret  
I. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que establix el Decret 137/2006, de 29 de setembre, del Consell (DOGV núm. 5359, de 3 d'octubre de 2006).  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.  
III. Segons establix l'article 28 del Reial decret 801/2005, d'1 de juliol, el preu màxim de venda dels habitatges usats per metre quadrat de superfície útil, serà d'1,60 vegades del preu bàsic nacional, amb independència de l'increment addicional de preu que corresponguera per l'eventual ubicació de l'habitatge en un àmbit territorial de preu màxim superior.  
El preu màxim de venda dels habitatges acollits a algun règim de protecció pública serà el que corresponga segons les normes específiques que se'ls apliquen, sempre que el seu preu de venda no excedisca dels màxims establits en el paràgraf anterior d'aquest article.  
IV. L'article 6 del Reial decret 801/2005, d'1 de juliol, establix el preu bàsic a nivell nacional per metre quadrat de superfície útil, que servirà com a referència per a la determinació del preu màxim de venda i renda dels habitatges acollits a les mesures de finançament qualificat del citat reial decret.  
V. Segons disposa l'article 6.1.c) i 14 del Decret 41/2006, de 24 de març, del Govern Valencià, es considera mòdul de venda per metre quadrat de superfície útil per als habitatges existents, el resultat de multiplicar el preu bàsic a nivell nacional establit en el Reial decret 801/2005, d'1 de juliol, amb les actualitzacions d'aquest que si és el cas corresponguen, aplicable en el moment de la data en què es duga a terme la compravenda, pel valor de coeficient de zona que corresponga, el qual es determina en la taula que descriu l'esmentat Decret 41/2006.  
VI. En aquest expedient, el preu màxim de venda de l'habitatge ascendix a 89.926,36 euros, quantitat que resulta de multiplicar el preu bàsic aplicable en la data en què es du a terme la compravenda, que és 695,19 euros, pel coeficient de zona de la localitat de Petrer (Alacant) en la data de sol·licitud de visat i finançament qualificat, que és d'1,45 i el seu resultat (1008,03) multiplicat per la superfície útil de l'habitatge 89,21 metres quadrats.   
En l'escriptura pública de compravenda, de data 8 de juliol de 2005, els sol·licitants van adquirir l'habitatge per un preu de 90.151,00 euros, import superior al preu màxim de venda de l'habitatge, per la qual cosa la resolució dictada pel Servei Territorial és correcta i adequada a dret.   
VII. En el recurs d'alçada presentat no s'aporta cap documentació que evidencie l'error en la resolució.  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la Proposta de resolució de l'Àrea de Promoció, resolc:  
Desestimar el recurs d'alçada formulat per Julio Roberto Serrano Soria i Encarnación Sánchez Sánchez contra la resolució del Servei Territorial d'Habitatge i Projectes Urbans d'Alacant, de data 7 de juny de 2006, que queda confirmada.  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 31 d'octubre de 2006.- El director general d'Habitatge i Projectes Urbans: Bernabé Bueno Miralles.